Publication: Magyar Közlöny
Issue: MK-2010-167 (Year: 2010, Number: 167)
Era: contemporary
Section: (1) Az elektronikus hírközlésrõl szóló 2003. évi C. törvény (a továbbiakban: Eht.) 9. § (7) bekezdése helyébe a következõ
Paragraph Index: 57

(2) Az Eht. 9. §-a a (12) bekezdést követõen a következõ (12a) bekezdéssel egészül ki: „(12a) A Hatóság az elektronikus hírközlés területén a tudatos fogyasztói döntéshozatal kultúrájának fejlesztésére – így különösen a hírközlési jog, a verseny- és fogyasztóvédelmi politika körébe tartozó tudományos-oktatási programok támogatására, a hírközlési joggal, illetve fogyasztóvédelmi politikával foglalkozó szakemberek képzésére, a hírközlési politikával, valamint a fogyasztói döntéshozatallal és védelmével kapcsolatos tájékozottság növelése érdekében végzett tájékoztatásra – jogosult felhasználni az elõzõ évben befolyt bírságok teljes összegét. A tárgyévben e célból rendelkezésre álló, de fel nem használt összeg a következõ évre átvihetõ, és a tudatos fogyasztói döntéshozatal kultúrájának fejlesztésére fordítható.”

Source: https://magyarkozlony.hu/hivatalos-lapok/d41ced9d4a49a9809eb2a19f0e3724b0765ab83b/dokumentumok/b7c28f6914df95106338d7031b023f1a92830bbf/letoltes